“Ha már lúd” - Márton napi vacsora borkóstolóval - Múzeumok Őszi Fesztiválja
2025-11-08 18:00 - 21:00 (Europe/Budapest) | Adullám Kávézó, Március 15 tér 8., Vác, 2600, Magyarország
Márton napján a hagyomány szerint nem hiányozhat az asztalról a liba és a jó bor. Most egy különleges estére hívjuk Önöket, ahol a gasztronómiai élvezetek mellett a múlt ízeibe és történeteibe is betekintést nyerhetnek.
A Farm Ételműhely autentikus Márton-napi fogásaihoz a Lingvay Pincészet válogatott borai társulnak. Közben Németh Ádám, múzeumpedagógus mesél a Márton-napi szokásokról, hiedelmekről és Vác bortörténetéről.
Ez az este valódi időutazás lesz: ízek, történetek és poharak találkozása egy ünnepi vacsorán!
Hidegelőétel:Szarvasgombás Libamájpástétom rozmaringos lilahagymalekvárral és fügés balzsamecettel diós-áfonyás kenyéren
Leves:Sáfrányos Libagombócleves lúdgége tésztával
Főétel:Sült Libacomb Körtés Barna Mártással Vajas Burgonyapürével és Aszalt Szilvás Lilakáposztával
DesszertMárton Napi Lúdláb Kenyér Ribizlis Vörösborzselével Fehércsokis Diókrémmel és Kandírozott Dióval
Jegyár: 19.990 Ft(A jegy tartalmazza a teljes vacsorát és a borpárosítást.)
Jegyvásárlás: Farm Burger (Vác főtere)
Szervezők:Farm Ételműhely | Tragor Ignác Múzeum | Adullám Kávézó | Vác Városa

,,Ha már lúd’’ - Márton napi borvacsora és bortörténeti előadás
2025-11-08 18:00 - 20:00
Márton napi, történelmi libavacsora borkóstolóval. Vác évszázados éltetője a Naszály-hegy szőlője volt. Ezen a különleges borvacsorán nemcsak Márton jeles napjához kötődő szokásokat és hiedelmeket ismerünk meg, de mélyre merítjük a poharunkat a bortörténet hordójába is. A kultúrtörténeti csemege mellé ízletes, autentikus fogásokat, igazi gasztronómiai időutazást is tálalunk.
A vacsoráról a Farm Ételműhely, a borokról a szendehelyi Lingvay Pincészet gondoskodik.
Előadó: Csukovits Anita néprajzos muzeológus
A részvétel előzetes regisztrációhoz kötött, jelentkezni az info@muzeumvac.hu címen lehet jelentkezni. A részletekkel kapcsolatban jelentkezni fogunk az érdeklődőknek.
